Source: http://docplayer.cz/66165315-Univerzita-j-selyeho-pedagogicka-fakulta.html
Timestamp: 2018-01-20 07:59:07+00:00
Document Index: 5475029

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 2', 'Čl. 5', 'Čl. 6', 'Čl. 2', 'Čl. 7']

Univerzita J. Selyeho Pedagogická fakulta - PDF
Download "Univerzita J. Selyeho Pedagogická fakulta"
1 Univerzita J. Selyeho Pedagogická fakulta SMERNICA DEKANA č. 1/2017 KRITÉRIÁ HODNOTENIA DIZERTAČNEJ SKÚŠKY NA PEDAGOGICKEJ FAKULTE UNIVERZITY J. SELYEHO Ev. č. 14/1/2017 KOMÁRNO 2017
2 Čl. 1 Úvodné ustanovenia 1. Dizertačná skúška je štátnou skúškou. Vzťahujú sa na ňu podmienky 63 zákona č. 131/2002 Z. z. o vysokých školách. 2. Dizertačnú skúšku sa vyžaduje vykonať spravidla najneskôr do: a) ukončenia piateho semestra štúdia u doktorandov dennej formy, b) ukončenia siedmeho semestra štúdia u doktorandov externej formy. 3. Vykonanie dizertačnej skúšky v dennej a externej forme po tomto termíne je možné len v odôvodnených prípadoch na základe osobnej žiadosti doktoranda so súhlasom dekana a vyjadrením stanoviska školiteľa a predsedu odborovej komisie. Nevykonanie dizertačnej skúšky v stanovenom termíne je dôvodom pre ukončenie štúdia vylúčením zo štúdia pre nesplnenie požiadaviek, ktoré vyplývajú z individuálneho študijného plánu a zo študijného poriadku UJS. 4. V prípade prerušenia štúdia sa termín vykonania dizertačnej skúšky predlžuje o prerušené obdobie doktorandského štúdia. 5. Právo skúšať na štátnej dizertačnej skúške majú iba vysokoškolskí učitelia pôsobiaci vo funkciách profesorov a docentov ( 75 ods. 1 zákona) a ďalší odborníci schválení príslušnou vedeckou radou ( 12 ods. 1 písm. d) zákona). 6. Dizertačná skúška sa vykonáva pred najmenej päťčlennou komisiou, ktorú tvoria členovia odborovej komisie alebo významní odborníci z príbuzných študijných odborov z vysokých škôl a výskumných pracovísk. Školiteľ je prítomný, ale nerozhoduje o výsledku dizertačnej skúšky. 7. Obsahom dizertačnej skúšky je: a) obhajoba písomnej práce a projektu k dizertačnej skúške, b) skúška podľa schválených sylabov zostavených na základe študijného plánu doktoranda. 8. Sylaby dizertačnej skúšky schvaľuje predseda odborovej komisie na návrh školiteľa. Čl. 2 Podmienky dizertačnej skúšky 1. Doktorand do termínu dizertačnej skúšky musí vykázať aspoň jeden výstup, ktorý sa bude hodnotiť v zmysle Kritérií Akreditačnej komisie používaných pri vyjadrovaní sa o zaradení vysokej školy KZU-2: Výstupy výskumu a absolventov doktorandského štúdia zo dňa Ďalšie podmienky udelenia súhlasu s vykonaním dizertačnej skúšky: absolvovanie povinných predmetov (upravuje študijný plán doktoranda). 3. Doktorand sa prihlasuje na dizertačnú skúšku. Vyplnený formulár prihlášky na dizertačnú skúšku odovzdá na študijné oddelenie fakulty, resp. v podateľni UJS. Spolu s prihláškou odovzdá aj písomnú prácu k dizertačnej skúške v dvoch vyhotoveniach (oponentovi a školiteľovi). 4. Dizertačnú skúšku organizuje predseda odborovej komisie pre akreditovaný študijný program, a to predložením návrhu na vykonanie dizertačnej skúšky dekanovi. Návrh obsahuje stanovisko k plneniu individuálneho študijného plánu doktoranda, návrh
3 oponenta písomnej práce k dizertačnej skúške, návrh najmenej piatich členov skúšobnej komisie a termín konania dizertačnej skúšky. 5. Termín konania dizertačnej skúšky podľa doktorandského študijného programu schvaľuje dekan na základe prihlášky študenta a na návrh predsedu odborovej komisie doktorandského štúdia. O termíne a mieste konania dizertačnej skúšky je doktorand písomne informovaný najneskôr 2 týždne pred jej konaním. Čl. 3 Organizačné zabezpečenie a priebeh dizertačnej skúšky 1. Odborová komisia vo vzťahu k organizačnému zabezpečeniu a priebehu dizertačnej skúšky: a) predkladá dekanovi návrh na zoznam predmetov dizertačnej skúšky, b) navrhuje dekanovi zloženie komisie pre dizertačné skúšky, c) predseda odborovej komisie na základe prihlášky študenta navrhuje dekanovi fakulty termín konania dizertačnej skúšky. 2. Skúšobnú komisiu menuje dekan na návrh predsedu odborovej komisie, spravidla z členov odborovej komisie. 3. Skúšobnú komisiu tvorí: predseda, dvaja členovia, oponent dizertačnej práce a školiteľ doktoranda. 4. Dizertačná skúška sa môže konať, ak chýba jeden člen komisie, pričom oponent a školiteľ musia byť prítomní. Čl. 4 Písomná práca k dizertačnej skúške 1. Písomná práca k dizertačnej skúške má minimálne 1,5 autorských hárkov (30 strán) a obsahuje najmä: a) cieľ dizertačnej práce, b) súčasný stav poznatkov (bádania) o danej problematike, c) analýzu a zdôvodnenie metodického postupu v riešení danej problematiky, d) náčrt teoretických základov budúceho riešenia, e) formuláciu hypotéz a návrh výskumnej stratégie, f) prínos práce, g) prehľad preštudovanej literatúry k danej problematike, h) spracovanie čiastkových výsledkov z prvého roku riešenia problematiky, i) štruktúru budúcej dizertačnej práce (projekt dizertačnej práce). 2. Na písomnú prácu sa vyžaduje: a) vypracovanie posudku oponenta menovaného dekanom fakulty na základe návrhu školiteľa a po vyjadrení predsedu odborovej komisie. Oponentom písomnej práce k dizertačnej skúške môže byť akademický zamestnanec na funkčnom mieste profesor, docent, alebo odborník s akademickým titulom PhD. (resp. jeho starším ekvivalentom) alebo vedeckým titulom DrSc., ktorý s ním nemá spoločné publikácie,
4 b) vyjadrenie školiteľa, ktoré obsahuje výrok, či písomnú prácu odporúča/neodporúča prijať na obhajobu. 3. V posudku sa oponent vyjadruje k súčastiam práce podľa článku 4 bodu 1. písmen a) až g) v rozmedzí 0-10 bodov, a h) až i) v rozmedzí 0-15 bodov tejto smernice. Hodnotenie písomnej práce sa uskutočňuje podľa klasifikačnej stupnice vymedzenej v Študijnom poriadku UJS. 4. Ak oponent hodnotil písomnú prácu známkou Fx, alebo ak školiteľ neodporúča prijať prácu na obhajobu, študent písomnú prácu k dizertačnej skúške upraví alebo prepracuje podľa písomných pokynov, návrhov a odporúčaní oponenta alebo školiteľa, najneskôr do 3 mesiacov od doručenia negatívneho posudku oponentom/vyjadrenia školiteľom. Ďalej sa postupuje podľa Čl. 2 tejto smernice. 5. Študent pri obhajobe písomnej práce dokáže reagovať na otázky a podnety oponenta a školiteľa, argumentovať a písomnú prácu obhájiť. Čl. 5 Ústna skúška 1. Ústna skúška podľa schválených sylabov tvorí teoretickú časť dizertačnej skúšky. 2. Ústna skúška sa skladá spravidla z dvoch predmetov. 3. Návrh na zoznam predmetov dizertačnej skúšky predkladá dekanovi príslušná odborová komisia pre akreditovaný doktorandský študijný program. 4. Pri ústnej skúške je študent schopný odpovedať na otázky formulované v podobe širšie koncipovaného problému a to integrovaním poznania z absolvovaných predmetov študijnej časti doktorandského štúdia a témy dizertačnej práce. 5. Preukázané vedomosti hodnotí komisia verejným hlasovaním. Čl. 6 Hodnotenie dizertačnej skúšky 1. O dizertačnej skúške sa vyhotovuje protokol o dizertačnej skúške, ktorého súčasťou je aj posudok oponenta písomnej práce. Protokol podpisuje predseda a prítomní členovia komisie. 2. Štátna skúška doktorandského študijného programu z predmetov štátnej skúšky a obhajoba písomnej práce k dizertačnej skúške sa hodnotia známkami výborne (A), veľmi dobre (B), dobre (C), uspokojivo (D), dostatočne (E) a nedostatočne (FX). 3. Priebeh oboch častí dizertačnej skúšky hodnotí komisia komplexne vyjadrením prospel alebo neprospel. 4. V prípade, ak komisia študentovi udelila hodnotenie neprospel, vyjadrí sa, ktorú časť dizertačnej skúšky musí študent opakovať. Na opravný termín dizertačnej skúšky sa študent prihlasuje podľa Čl. 2 tejto smernice, najneskôr do 4 mesiacov od konania riadneho termínu dizertačnej skúšky. 5. Dizertačnú skúšku je možné opakovať len raz. 6. Platnosť dizertačnej skúšky je určená štandardnou dĺžkou štúdia predĺženou maximálne o dva roky.
5 Čl. 7 Záverečné ustanovenia 1. Po dizertačnej skúške získa doktorand kredity, počet ktorých je vymedzený v aktuálnom akreditačnom spise. 2. Organizačno-administratívne práce spojené s uskutočňovaním doktorandského štúdia, činnosťou odborovej komisie a organizáciou dizertačných skúšok a obhajob dizertačných prác zabezpečuje školiace pracovisko podľa pokynov predsedu komisie (prípadne vedúceho pracoviska). 3. Osobné spisy doktorandov eviduje študijné oddelenie fakulty. 4. Táto smernica nadobúda platnosť a účinnosť dňom Komárno dňa Dr. habil. PaedDr. Kinga Horváth, PhD. dekanka Pedagogickej fakulty Univerzity J. Selyeho
Farmaceutická fakulta. Smernica dekana č. 1/2015. Zásady rigorózneho konania na Farmaceutickej fakulte Univerzity Komenského v Bratislave
Univerzita Komenského v Bratislave Farmaceutická fakulta Smernica dekana č. 1/2015 Zásady rigorózneho konania na Farmaceutickej fakulte Univerzity Komenského v Bratislave Ročník 2015 Obsah: I. časť VŠEOBECNÉ
ŠTUDIJNÝ A SKÚŠOBNÝ PORIADOK FAKULTY OŠETROVATEĽSTVA A ZDRAVOTNÍCKYCH ODBORNÝCH ŠTÚDIÍ ktorý v zmysle 33 odsek 3 písm. a) a odsek 5 zákona č. 131/2002 Z. z. o vysokých školách a o zmene a doplnení niektorých
Univerzity Komenského v Bratislave, Pedagogická fakulta. Vnútorný predpis č. 1/2013
Univerzita Komenského v Bratislave, Pedagogická fakulta Vnútorný predpis č. 1/2013 schválený Akademickým senátom Pedagogickej fakulty Univerzity Komenského v Bratislave Študijný poriadok Univerzity Komenského